# name
Efectivitat d’un programa de salut mental positiva per famílies amb fills/es diagnosticats/des d’autisme

# metadata.dc.description[].value
Treballs Finals de Grau d'Infermeria, Facultat de Medicina i Ciències de la Salut, Universitat de Barcelona, Curs: 2018-2019, Tutor: Ma. Teresa Lluch Canut

# metadata.dc.description.abstract[].value
Objectiu general: Avaluar els efectes d’un programa de Salut Mental Positiva dirigit a mares i pares o tutors/es legals, amb nens/es que se’ls ha diagnosticat del trastorn de l’espectre autista en un període inferior a un any, per incrementar els nivells de Salut Mental Positiva i els nivells de coneixement sobre el trastorn de l’espectre autista. Àmbit d’estudi: El centre de Servei de Rehabilitació Comunitària en Salut Mental, a la ciutat de Mataró. Disseny: Es realitzarà un estudi amb un disseny quasi experimental pretest-postest, amb un sol grup d’intervenció. Subjectes d’estudi: En aquest estudi participaran 51 mares, pares o tutors/es legals. La tècnica de mostreig és a conveniència. Els subjectes seran seleccionats pel personal d’infermeria pediàtrica de referència del centre d’atenció primària a mesura que els infants són diagnosticats d’aquest trastorn. Instruments: Per aquest projecte s’utilitzarà un formulari de dades personals, un qüestionari de coneixements sobre el trastorn de l’espectre autista i un qüestionari de Salut Mental Positiva  
Anàlisis de dades: S’utilitzarà el programa estadístic SPSS versió 25.0. Es realitzaran anàlisis descriptius i inferencials per avaluar les relacions entre les variables. També es realitzaran les proves de contrast de la chi quadrat i de la T-Student per comparar les mitjanes de la mostra abans i després de la intervenció. Resultats esperats: Els pares, mares o tutors legals, que tenen un/a fill/a que se li ha diagnosticat del trastorn de l’espectre autista en un període inferior a un any, i reben un programa de Salut Mental Positiva, mostraran nivells més alts de Salut Mental Positiva i de coneixements sobre el trastorn de l’espectre autista.

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
Efectivitat d’un programa de salut mental positiva per famílies amb fills/es diagnosticats/des d’autisme